Беларусьтегі ядролық қару: БҰҰ үнсіз қалмасын!
"Беларусьтегі ядролық қару: БҰҰ үнсіз қалмасын!" | "https://abai.kz/post/166836"
TITLE: Беларусьтегі ядролық қару: БҰҰ үнсіз қалмасын!
URL: https://abai.kz/post/166836
META: "Беларусьтегі ядролық қару: БҰҰ үнсіз қалмасын!" | "https://abai.kz/post/166836"
DATE: 27.03.2023
AUTHOR(s): Abai.kz
TOTAL WORDS: 128
TEXT: Украина Ресей президенті Владимир Путиннің Беларусьта ядролық қару орналастыру жөніндегі мәлімдемесіне байланысты БҰҰ-ның Қауіпсіздік кеңесінің отырысын өткізуді талап етті. Бұл туралы Украинаның СІМ мәлімдемесінде айтылады. Украина билігі Қауіпсіздік кеңесінің тұрақты мүшелері – Франция, Ұлыбритания, АҚШ және Қытайдан шешуші қадамдар күтеді. Ресей де бұл ұйымның тұрақты мүшесі әрі вето қоюға құқығы бар. "Ресейдің Беларусь аймағында ядролық қару жайғастыру ниеті жөніндегі соңғы мәлімдемесі – қылмыстық путиндік режимнің кезекті бопсалау қадамы. Бұл ядролық қаруды орналастыру жөнінде келісімді, ядролық қарусыздандыру архитектурасын және халықаралық қауіпсіздік жүйесін бұзады", - деп айтылған украин СІМ мәлімдемесінде. Украина Беларусь қоғамын "қылмыстық ниетті жүзеге асыруға жол бермеуге" шақырды. 25 наурызда "Россия-24" каналы Ресей президенті Владимир Путиннің сұқбатын көрсетті. Путин Мәскеу Беларусьқа ядролық қаруын жайғастыратынын айтты. Оның сөзінше, 1 шілдеде Беларусьта тактикалық ядролық қаруды сақтайтын қойманың құрылысы аяқталады. Abai.kz
